wickkiey/tamil-wikipedia-chunked huggingface dataset:
# வரைகலை செயற்பகுதி

**வரைகலை செயற்பகுதி** (*graphics processor unit*, GPU), அல்லது **காட்சி செயற்பகுதி** (*visual processor unit*, VPU) என்பது ஒரு தனித்த மின்னணுச் சுற்றினால் வடிவமைக்கப்பட்டது. இது காட்சி மற்றும் வரைகலைகளைக் கையாள்வதற்கும், கணினியின் நினைவாற்றலை முடுக்கி, படங்களை ஒரே சட்டத்தினுள் விரைவாக உருவாக்கி காட்சிப்படுத்தவும் உதவுகிறது. நவீன காலங்களில் பதிகணினிகள், மேசைக்கணினிகள், அலுவலக கணினிகள், விளையாட்டுக் கணினிகள், நுண்ணறிபேசிகள் மற்றும் அலைபேசிகள் ஆகியனவற்றில் வரைகலை செயற்பகுதி பொருத்தப்பட்டுள்ளது. இதன் உதவியால் கணினி வரைகலை மற்றும் பட செயலாக்கங்கள் எளிமையாக, விரைவாக, தெளிவாக, நுட்பமாக செய்திட இயலும். மேலும், மையச் செயற்பகுதியினால் எளிதாக செய்ய இயலாத இணை செயலாக்க முறைகளை, கையாள முடியாத மிகப்பெரிய தரவுகளை, இதன் உதவியால் எளிதாக கையாள முடியும். ஒரு கணினியின் காணொளிப் பகுதியிலோ, தாயகப்பலகையிலோ அல்லது தனித்த ஒருமித்த சுற்றுகளாகவோ, வரைகலை செயற்பகுதி காணக் கிடைக்கும்.  
வரைகலை செயற்பகுதி என்ற பதம் என்விடியா என்ற நிறுவனத்தால் 1999-ம் ஆண்டு அறிமுகப்படுத்தப்பட்டது. இந்நிறுவனமே, உலகின் முதல் வரைகலை செயற்பகுதியான GeForce 256-ஐ அறிமுகம் செய்து, விற்பனை செய்ய ஆரம்பித்தது. இச்செயற்பகுதியானது ஒற்றைச் சில்லுடைய செயலியால் ஒருங்கிணைக்கப்பட்டது. இது உருமாற்றுதல், துண்டாக்குதல், ஒளியமைத்தல் போன்ற செயல்களைச் செய்ய வல்லது. இச்செயற்பகுதியில் இருக்கும் ஒழுங்கமைவுப் பொறியால் 1 கோடி பல்கோணஙகளை ஒரு நொடியில் கையாள முடியும்.  
""VPU"" என்ற பதம், ATI Technologies என்ற நிறுவனத்தால் 2002-ஆம் ஆண்டு Radeon 9700 என்ற செயற்பகுதியை விற்பனைக்கு அறிமுகம் செய்தபொழுது உருவாக்கப்பட்டது.
# ஆர்கான் புளோரோவைதரைடு

**ஆர்கான் புளோரோவைதரைடு** *(Argon fluorohydride )* என்பது HArF என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். மூலக்கூறு வாய்ப்பாடு ArHF என்றும் எழுதப்படுவதுண்டு. ஆர்கானின் வேதியியல் சேர்மமான இதன்பெயர் வேதியியல் முறைப்படி புளோரிடோவைதரிடோ ஆர்கான் அல்லது ஐதரோபுளோரைடு ஆகும்.
# ஆர்கான் புளோரோவைதரைடு

## கண்டுபிடிப்பு

முதல் ஆர்கான் சேர்மத்தைக் கண்டறிந்த பெருமை பின்னிய நாட்டைச் சேர்ந்த மார்க்கு இராசனென் தலைமையிலான விஞ்ஞானிகள் குழுவினருக்கேச் சேரும் . 2000 ஆம் ஆண்டின் ஆகத்து 24 ஆம் நாளில் நேச்சர் என்ற இதழில் ஆர்கான்புளோரோவைதரைடு கண்டுபிடிப்பை அவர்கள் வெளியிட்டனர்.
# ஆர்கான் புளோரோவைதரைடு

## தொகுப்பு முறைத் தயாரிப்பு

சீசியம் அயோடைடு மேற்பரப்பில் – 265 பாகை செல்சியசு வெப்பநிலையில் ஆர்கான் மற்றும் ஐதரசன் புளோரைடு இரண்டையும் சேர்த்து கலவையை புற ஊதாக்கதிர் கதிர்வீச்சுக்கு காட்சிப்படுத்தினால் ஆர்கான் புளோரோவைதரைடு உருவாகிறது. இக்கதிர்வீச்சு வளிமங்கள் இணைவதற்கு உதவுகிறது.  
இத்தொகுப்பு வினையின் விளைவாகத் தோன்றும் கலவையில் வேதிப் பிணைப்புகள் உள்ளதை அகச்சிவப்பு நிறமாலை உறுதிப்படுத்துகிறது. ஆனாலும் அவை வலிமையற்ற பிணைப்புகளாக உள்ளன. இப்படியாக, மிகைமூலக்கூறோ அல்லது ஆர்கான் மற்றும் ஐதரசன் வாயுக்களின் கலவையோ அல்லாமல் ஆர்கான் புளோரோவைதரைடு உருவானது. இச்சேர்மத்தின் வேதிப்பிணைப்புகள் – 256 பாகை செல்சியசு வெப்பநிலைக்குக் கீழாக இச்சேர்மத்தை வைத்திருந்தால் மட்டுமே நிலைப்புத்தன்மையுடன் காணப்படுகின்றன. மாறாக இவ்வெப்பநிலைக்கு மேற்பட்டால் இச்சேர்மம் ஆர்கான் மற்றும் ஐதரசன் புளோரைடாகச் சிதைவடைகிறது.
# நிலாவரை

**நிலாவரை** (*Nilāvarai*) இலங்கையின் யாழ்ப்பாண மாவட்டத்தில் புத்தூரில் இருக்கும் ஒரு கிராமமாகும். இந்த இடத்தில் இயற்கையாக அமைந்த நிலக்கீழ் நீர்க் கிணறு ஒன்று இருப்பதனால் பிரசித்தி பெற்ற இடமாக இருக்கிறது. இந்தக் கிணற்றின் ஆழத்திலே 'நிலாவரை' (நிலா வரைக்கும்) என்று கூறிவந்து, அதுவே இந்த இடத்தின் பெயராகவும் அமைத்ந்துவிட்டது. இந்தக் கிணற்றில் நீர் என்றும் வற்றாமல் இருப்பதுடன், அருகிலுள்ள வேளாண்மைக்கு நீர்ப்பாசன உதவி வழங்கும் இடமாகவும் இருக்கின்றது.யாழ் மாவட்டத்தில் இடிகுண்டு என்ற இயற்கையான வேறொரு நிலக்கீழ் நீரூற்று ஒன்றும் உள்ளது.
# இச்சாசி அரபி எழுத்துமுறை

**இச்சாசி** அல்லது **ஃகிச்சாசி** எழுத்துமுறை ( **), என்பது அரபி மொழியின் பழைய எழுத்துமுறைகளுள் ஒன்று. இது அரேபியாவில் மெக்கா, மெதினா ஆகிய நகரங்கள் அடங்கிய எச்சாசு அல்லது ஃகெச்சாசுப் (Hejaz) என்னும் பகுதியில், இசுலாம் சமயம் தோற்றம் பெற்ற காலப்பகுதியில் (கி.பி 7 ஆம் நூற்றாண்டு) வழக்கிலிருந்த எழுத்துமுறைகளுள் ஒன்று. மற்ற அரபி எழுத்துமுறைகள் *மசுக்கு* (Mashq), *குஃபிக்கு* (Kufic) ஆகியவையாகும். நபிகள் நாயகம் வாழ்ந்த காலத்தில் இச்சாசி எழுத்துமுறையில் ஆட்டுத்தோலில் எழுதப்பட்ட திருக்குரானின் இரண்டு பக்கங்கள் கிடைத்துள்ளன  
இவ்வெழுத்துமுறை மற்ற அரபு எழுத்துமுறைகளை ஒப்பிடும்பொழுது குறிப்பிட்டவகையில் கோண அமைப்புடன் இருக்கும். இதில் புள்ளிகளோ ஒட்டுக்குறிகளோ ஏதும் காணப்படுவதில்லை. மெய்யொலியைக் குறிக்கும் எழுத்துகள் மட்டுமே இருக்கின்றன.  
**மாயீல்** ( (="சாய்வு") எழுத்து என்பது இச்சாசி எழுத்துமுறையின் அழகெழுத்து வகை ஆகும். திருக்குரானின் பழைய படிகள் இவ்வெழுத்துமுறையில் காணப்படுகின்றன. இச்சாசி என்றும் மாயில் என்றும் இரண்டு விதமாகவும் இது அழைக்கப்படுகின்றது.
# இச்சாசி அரபி எழுத்துமுறை

## வெளியிணைப்புகள்

- பிரித்தானிய நூலகம் MS. Or. 2165 மாயீல் எழுத்தில் எழுதிய முற்கால திருக்குரான் சுவடி, கி.பி. 7-ஆவது 8-ஆவது நூற்றாண்டு
- பிரித்தானிய நூலகம் MS. Or. 2165 (பிரித்தானிய நூலகம்)
- குவைத்தில் உள்ள தெரேக்கு இராசாப்பு அருங்காட்சியகத்தில் (Tareq Rajab Museum) உள்ள மாயீல் சுவடி .
- சன்னாவில் உள்ள பெரும் மசூதியில் கண்டெடுக்கப்பட்ட இச்சாசி எழுத்துமுறையில் உள்ள பக்கம்
- வாத்திகனில் உள்ள வாத்திகன் நூலகத்தில் இருக்கும் மக்கான் இச்சாசி எழுத்தில் உள்ள சுவடியின் துண்டு
# சிக்னசு (விண்மீன் குழாம்)

**சிக்னசு** (*Cygnus*, என்பது பால் வழியின் தளத்தில் அமைந்துள்ள ஒரு வடக்கு விண்மீன் குழாம் ஆகும். இதன் பெயர் அன்னம் என்பதன் இலத்தீனாக்கப்பட்ட கிரேக்கச் சொல்லில் இருந்து எடுக்கப்பட்டது. 2ஆம் நூற்றாண்டைச் சேர்ந்த வானியலாளர் தொலமியினால் பட்டியலிடப்பட்ட 48 விண்மீன் குழாம்களில் சிக்னசும் ஒன்றாகும். அத்துடன், நவீன காலத்தின் பட்டியலிடப்பட்டுள்ள 88 விண்மீன் குழுக்களில் சிக்னசும் ஒன்றாகும்.  
இரவில் வானில் தோன்றும் பிரகாசமான விண்மீன்களில் ஒன்றான தெனெப் சிக்னசு விண்மீன் குழாமிலேயே அமைந்துள்ளது. இக்குழ்வில் உள்ள என்.எம்.எல் சிக்னி தற்போது அறியப்பட்டுள்ள மிகப் பெரும் விண்மீன்களில் ஒன்றாகும்.
# வெர்னத்சுகி ஆய்வு நிறுவனம்

**வெர்னத்சுகி ஆய்வு நிறுவனம்** ஒரு உக்ரைனிய அண்டார்க்டிக் நிலையம். இது அண்டார்க்டிகாவில் உள்ள அர்ஜெண்டீனத் தீவுகளில் ஒன்றாகிய கலிந்தெசு தீவின் மாரினா எனும் இடத்தில்அமைந்துள்ளது. இது சோவியத் கனிமவியலாளர் விளாதிமிர் வெர்னாத்ஸ்கி நினைவாகப் பெயரிடப்பட்டுள்ளது.
# வெர்னத்சுகி ஆய்வு நிறுவனம்

## வரலாறு

### ஒன்றியப் பேரரசு (United Kingdom)

இந்த நிலையம் பிரித்தானிய ஒன்றியப் பேரரசால் 1947இல் அண்டார்க்டிகா விண்டர்த்தீவைச் சார்ந்த அர்ஜெண்டீனத் தீவில் ஃபால்க்லாந்து தீவுகளின் சார்பினர் அளக்கையின் F- களமாக]]. அல்லது அண்டார்க்டிகா விண்டர்த்தீவைச் சார்ந்த "அர்ஜெண்டீனத் தீவில் " அமைக்கப்பட்டது.  
முந்தைய பிரித்தானிய கிரகாம்லாந்து தேட்டம் சார்ந்த இடத்தில் கட்டப்பட்ட முதன்மைக்குடில் "வர்டீ இல்லம்" எனக் கட்டுமானத்தின்போது அங்கிருந்த எர்னசுட்டு ஷாக்கிள்டனின் பேரரசு அண்டார்க்டிக் கடப்புத் தேட்டத்தின் உறுப்பினரான சர் ஜேம்சு வர்டீ அவர்களின் நினைவாகப் பெயரிடப்பட்ட்து.  
வர்டீ இல்லம் மீட்கப்பட்டு, வரலாற்றிட மரபுச் சின்னம் 62 என பெயர் மாற்றப்பட்ட்து.  
இத்தளம் 1954 மே மாதத்தில் அருகில் உள்ள இன்றைய கலிந்தெசு தீவுக்கு மாற்றப்பட்டு அங்கு முதன்மைக் கட்டிடமும் கட்டப்பட்ட்து. அது "திருவிழா இல்லம்" எனப் பெயரிடப்பட்டது..  
இத்தளம் **ஃபாரடே நிலையம்** என 1977 ஆகசுட்டில் பிரித்தானிய அறிவிய்லாளர் மைக்கேல் ஃபாரடே பெயர் மாற்றப்பட்ட்து.
# ஜாவா (நிரலாக்க மொழி)

**ஜாவா** சன் மைக்ரோசிஸ்டம்ஸ் (Sun Microsystems) என்ற நிறுவனத்தினால் இணையத்தை மனத்தில் கொண்டு சி++ கணினி நிரலாக்க மொழியைப் பின்பற்றி உருவாக்கப் பட்ட பொருள் நோக்கு நிரலாக்க மொழி. சி,சி++ முதலிய மற்ற கணினிமொழிகளின் மூல நிரல் அல்லது மூலங்கள் (Source code) இயங்குதளங்களில் இயங்குவதற்கு ஒவ்வொரு முறை zhயும் தொகுக்க (compile) வேண்டியிருந்தது. இக்குறைபாடுகளைக் களைந்து உருவாக்கப்பட்ட ஜாவா கணினி மொழியில் இயங்குதளத்தில் தொகுத்த உடன் அவை இயங்குதளங்களைச் சாரா எண்ணுன்மி குறிமுறைகளாக (byte code) மாற்றப்படும். இந்த எண்ணுன்மிக் குறிமுறை நிரல்கள் இயங்குதள சார்பின்மையை ஏற்படுத்துகின்றன. இவை எண்ணுன்மிக் குறிமுறை இயக்க நேரத்தில், ஜாவா மெய்நிகர் இயந்திரம் (Java Virtual Machine) என்றழைக்கப்படும், மென்பொருளினால் புரிந்துகொள்ளப்பட்டு அந்தந்த இயங்குதளங்களுக்கு ஏற்றவாறு இயக்கப்படும்.  
ஜாவா, ஜாவாஸ்கிரிப்ட் ஆகிய மொழிகள் பெயர் மற்றும் நடையளவில் ஒத்திருந்த போதிலும் அவை வெவ்வேறு காரணங்களுக்காகத் தோற்றுவிக்கப்பட்ட மாறுபட்ட மொழிகளாகும். ஜாவா என்பது மிகவும் பிரபலமான மென்பொருள் உருவாக்கி. தற்காலத்தில் பெரும்பாலான மின் கருவிகள் ஜாவாவை அடிப்படையாகக்கொண்டு செயல்படுகின்றன. ஜாவா சன் மைக்ரோசிஸ்டம் என்ற நிறுவனத்தைச் சேர்ந்த ஜேம்ஸ் கோஸ்லிங் என்பவரால் 1991 ஆம் ஆண்டு கண்டுபிடிக்கப்பட்டது. ஜாவாவின் முதல் பதிப்பு (ஜாவா 1.0) 1995 ஆம் ஆண்டு வெளியிடப்பட்டது. ஜாவா பொருள் சார்ந்த நிரலாக்க மொழியாகும் (object oriented programming language). இதன் பெரும்பாலான அமைப்புகள் C, C++ ஐ ஒத்துக் காணப்படும்.
# ஜாவா (நிரலாக்க மொழி)

## வரலாறு

### தொடக்ககால வரலாறு

ஜாவா நிரலாக்க மொழி, ஜாவா இயங்குசூழல் ஆகியவை சன் மைக்ரோசிஸ்டம்ஸ் நிறுவனத்தின் உட்புற செயற்றிட்டங்களாக மார்கழி 1990 இல் தொடங்கப்பட்டன. பசுமைத் திட்டம் (Green Project) என்ற பெயரில் கலிபோர்னியாவின் மென்லோ பார்க் நகரில் தொடங்கிய இத்திட்டத்தில் ஜேம்ஸ் காஸ்லிங், பாட்ரிக் நோட்டன், மைக் ஷெரிடன் ஆகியோர் முக்கியப் பங்கு வகித்தனர். அடுத்த தலைமுறை (next generation) வீட்டுப் பாவனைக்குரிய இலத்திரனியல் உபகரணங்களுக்கான தொழில்நுட்பத்தை வடிவமைப்பதே இவர்களுடையதும் சன் நிறுவனத்தினதுமான அப்போதைய குறிக்கோளாக இருந்தது.  
இப்பணிக்காக இவர்கள் முதலில் சி++ மொழியைப் பாவிப்பதற்கு எண்ணியிருந்த போதிலும், பின் பலவித காரணங்களால் அது நிராகரிக்கப்பட்டது. அவர்கள் வளங்கள் வரையறுக்கப்பட்டதொரு உள்ளமைப்பு இயந்திரம் (embedded system) ஐ உருவாக்க நினைத்திருந்தனர். சி++ மொழியானது ஏற்படுத்தும் நினைவகக் கால்தடங்கள் (memory footprints) இவ்வாறான இலத்திரனியல் உபகரணங்களுக்குத் தேவைக்கதிகமாகப் பெரிதானதாக இருப்பதும், சி++ மொழிக்கே உரியதான கடினத்தன்மை மென்பொருட் பிழைகள் ஏற்படக் காரணமாக இருக்கும் என்பதும் இம்மொழி நிராகரிக்கப்பட முக்கியக் காரணங்களாக இருந்தது. அத்துடன் சி++ மொழியானது நினைவகச் சுத்திகரிக்கும் (garbage collection அல்லது GC) வசதிகளைக் கொண்டிருக்கவில்லை. இதனால் மென்பொருளாளர் தாங்களே நினைவகச் சுத்திகரிப்பை ஆற்றவேண்டியிருந்தது. இது மிகக் கடினமானதும் தவறுகள் அதிகமாக எற்பட வாய்ப்புள்ளதுமான ஒரு பணியாகும். மேலும் சி++ மொழியானது மேம்படுத்தப்பட்ட பாதுகாப்பு, பரவலாக்கப்பட்ட நிரலாக்கம் (distributed programming), இயக்க இழை (threading) போன்ற வசதிகளைக் கொண்டிருக்காதது மட்டுமின்றி பல்வேறுபட்ட கருவிகளில் உபயோகிக்கத்தக்கவாறு இயங்குதள சார்பின்மையையும் (platform independence) கொண்டிருக்கவில்லை.  
:1995 இல் சன் மைக்ரோசிஸ்டம்ஸ் ஜாவா 1.0 ஐ வெளியிட்டது. இது பிரபலமான தளங்களினைப் போலவே "ஒருமுறை எழுதி, எங்கு வேண்டுமானாலும் இயக்கலாம்" உறுதியளித்தார். மிகவும் பாதுகாப்பான இணைய, கோப்பு ஆகிய அணுகல் கட்டுப்பாடுகளை அனுமதித்தது. ஜாவா விரைவில் பிரபலமான பின்னர் முக்கிய இணைய உலாவிகளில் வலை பக்கங்களில் உள்ள ஜாவா ஆப்லேட்ஸ்-ஐ இயக்கும் திறன் இணைக்கப்பட்டது.
:1998 டிசம்பர் இல் ஜாவா 2 வெளியீட்டிற்கு பின் J2EE நிறுவன பயன்பாடுகளும் மொபைல் பயன்பாடுகளும் (மொபைல் ஜாவா) பெரிய அளவில் இழந்து கீழே பதிப்பு J2ME இலக்கு. J2SE ஸ்டாண்டர்ட் பதிப்பு நியமிக்கப்பட்ட. 2006 இல், சந்தைப்படுத்தல் நோக்கங்களுக்காக சன், ஜாவா EE, ஜாவா ME, மற்றும் ஜாவா SE புதிய J2 பதிப்புகள் அறிமுகப்படுத்தப்பட்டது.
:2006, நவம்பர் 13, அன்று, சன் குனு பொது மக்கள் உரிமத்தின் (GPL) கீழ், இலவச மற்றும் திறந்த மூல மென்பொருலாக ஜாவாவின் பெரும்பகுதி வெளியிடப்பட்டது.
:2007, மே 8 அன்று, சன் இதை முழுமையான இலவச திறந்த மூல மென்பொருளாக நிபந்தனைகளின் கீழ் விநியோகம் செய்யப்படுகிறது.
:2010 முதல் ஒவ்வொரு ஆண்டும் 930 மில்லியன் ஜாவா நிகழ்நேர சூழல் மற்றும் 3 பில்லியன் மொபைல் தொலைபேசிகளில் ஜாவா பதிவிறக்கம் செய்யப்பட்டன.
# ஜாவா (நிரலாக்க மொழி)

## வரலாறு

### கொள்கைகள்

ஜாவா மொழியை உருவாக்குவதில் ஐந்து முதன்மை இலக்குகள் இருந்தன.  
<blockquote>
1. இஃது எளிமையானதாகவும், பொருள் நோக்கு நிரலாக்கமாகவும், பழக்கமானதாகவும் இருக்க வேண்டும்.
1. இது வலுவானதாகவும் பாதுகாப்பாகவும் இருக்க வேண்டும்.
1. இது கட்டமைப்பு-நடுநிலையாகவும் கையடக்கமாகவும் இருக்க வேண்டும்.
1. இஃது உயர் செயல்திறனுடன் செயலாற்ற வேண்டும்.
1. இது விளக்கப்பட்டும், திரிக்கப்பட்டும், செயல் விரைந்தும் இருக்க வேண்டும்.
</blockquote>
# ஜாவா (நிரலாக்க மொழி)

## வரலாறு

### பதிப்புகள்

ஜாவாவின் முதன்மை வெளியீட்டுப்பதிப்புகளும், அவற்றின் வெளியீட்டு நாளும்:  
| பதிப்புகள் | வெளி வந்த நாள் |  |
| --- | --- | --- |
| JDK 1.0 | சனவரி 23, 1996 |  |
| JDK 1.1 | பெப்ரவரி 19, 1997 |  |
| J2SE 1.2 | திசெம்பர் 8, 1998 |  |
| J2SE 1.3 | மே 8, 2000 |  |
| J2SE 1.4 | பெப்ரவரி 6, 2002 |  |
| J2SE 5.0 | செப்டம்பர் 30, 2004 |  |
| ஜாவா SE 6 | திசெம்பர் 11, 2006 |  |
| ஜாவா SE 7 | சூலை 28, 2011 |  |
| ஜாவா SE 8 (LTS) | மார்ச் 18, 2014 |  |
| ஜாவா SE 9 | செப்டம்பர் 21, 2017 |  |
| ஜாவா SE 10 | மார்ச் 20, 2018 |  |
| ஜாவா SE 11 (LTS) | செப்டம்பர் 25, 2018 |  |
| ஜாவா SE 12 | மார்ச் 19, 2019 |  |
| ஜாவா SE 13 | செப்டம்பர் 17, 2019 |  |
| ஜாவா SE 14 | மார்ச் 17, 2020 |  |
| ஜாவா SE 15 | செப்டம்பர் 15, 2020 |  |
| ஜாவா SE 16 | மார்ச் 16, 2021 |  |
| ஜாவா SE 17 (LTS) | செப்டம்பர் 14, 2021 |  |
| ஜாவா SE 18 | மார்ச் 2022 | } |
# ஜாவா (நிரலாக்க மொழி)

## ஜாவாவின் சிறப்பம்சங்கள்

- எளிமையானது
- பலமானது
- பாதுகாப்பானது
- இயங்குதள சார்பின்மை
- எளிதில் ஓர் இயங்குதளத்திலிருந்து மற்றொன்றிற்கு மாற்றலாம்  
அனைத்து இயந்திரங்களும் புரிந்து கொள்ளக்கூடியது 0, 1 ஆகியவை மட்டுமேயாகும். ஜாவா நிரல், நிரல் எழுதப்பட்ட இயந்திரத்திலேயே 0, 1 ஐ மட்டுமே கொண்ட கோப்புகளாகச் சேமிக்கப்படுகிறது. இதன் மூலம்தான் ஜாவா நிரலாக்க மொழி இயங்குதள சார்பின்மையை அடைகிறது.
# ஜாவா (நிரலாக்க மொழி)

## தளம் சாரத்தன்மை

ஜாவாவின் மிக முக்கியமான பண்பு தளம் சாராத்தன்மை (Platform Independent) ஆகும். C, C++ போன்ற கணினி நிரலாக்க மொழிகளைத் தொகுக்கும்போது (compile) அவை குறிப்பட்ட தொகுக்கும் இயந்திரத்தின் தன்மைக்கேற்ப அமையும். ஆனால் ஜாவா தொகுக்கப்படும்போது அவை தளம்சாரா எண்ணுன்மி குறியீடு (platform independent byte code) எனப்படும் தளம் சாரா அமைப்பை உருவாக்கும். இந்த பைட் குறியீடானது ஜாவா மெய்நிகர் பொறி (JVM) எனப்படும் ஜாவா மெய்நிகர் இயந்திரத்தால் பல்வேறு தளங்களில் விளக்கப்படுகின்றன.
# ஜாவா (நிரலாக்க மொழி)

## ஜாவா மெய்நிகர் இயந்திரம்

ஜாவா அமைப்பில் ஜாவா மெய்நிகர் இயந்திரம் [(Java Virtual Machine (JVM)] மிக முக்கியப் பங்கு வகிக்கின்றது. இதில் ஜாவா நிரல்களை இயக்கும் சூழல் உள்ளது. ஜாவா மெய்நிகர் இயந்திரமானது ஒரு மென்பொருளாகும். இவை வன்பொருள் (Hardware) மற்றும் இயக்கு தளம் (Operating System) ஆகியவற்றின் மீது செயல்படுத்தப்படும். ஜாவா மூலக் குறியீடு (source code) அதாவது .java கோப்பானது செயல்படுத்தப்படும் போது இவை எண்ணுன்மி குறியீடுகளாக (Byte Codes) மாற்றப்பட்டு பின் .class கோப்பிற்குள் வைக்கப்படும். இந்த பைட் குறியீடுகளானது பின் ஜாவா மெய்நிகர் இயந்திரத்தால் செயல்படுத்தப்படுகின்றன. ஆகவே இந்த பைட் குறியீடுகளானது ஜாவா மெய்நிகர் இயந்திரத்தின் எந்திர மொழி (Machine Language) எனப்படுகின்றது.
# ஜாவா (நிரலாக்க மொழி)

## பொருள் சார்ந்த நிரலாக்கம்

ஜாவா ஓர் பொருள் சார்ந்த நிரலாக்க மொழியாகும் (Object Oriented Programming). இவை பின்வரும் தனிச் சிறப்புகளைக் கொண்டுள்ளன.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### எளிமையானது

ஜாவா கற்பதற்கு ஏற்ற மிக எளிமையானது. இவை புரிந்துகொள்ள எளிமையான வடிவமைப்பை பெற்றுள்ளன. C, C++ இல் உள்ள குழப்பமான மற்றும் தெளிவற்ற கருத்துக்கள் நீக்கப்பட்டு அல்லது மறு வடிவமைக்கப்பட்டு இவை செயல்படுத்தப்படுகிறது.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### வலுவான அமைப்புடையது

ஜாவா பெரும்பாலும் பிழை உள்ள குறியீடுகளை நீக்கி சிறந்த முறையில் செயல்பட முயற்சிக்கும். மேலும் நினைவக மேலாண்மை மற்றும் பிழைகளை கையாளும் வகையில் ஜாவா சிறப்பாக வடிவமைக்கப்பட்துள்ளது.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### பாதுகாப்பானது

பாதுகாப்பைக் கருதும்போது ஜாவா எப்பொழுதும் முதலில் தேர்வாகிறது. இதன் பாதுகாப்புத் தன்மையால் நச்சுநிரல் அற்ற (virus free) அமைப்பை உருவாக்க முடியும்.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### பல்புரியாக்கம்

பல்புரியாக்கம் (Multithreading). இப்பண்பினால் ஜாவா இரண்டு அல்லது அதற்கு மேற்பட்ட பணிகளை ஒரே நேரத்தில் செய்ய இயலும். பல்புரியாக்கத்தின் முக்கிய பயன்பாடானது ஒரே நினைவகம் மற்றும் பல ஆதாரங்கறு பணிகளுக்காக பயன்படுத்துவது. எடுத்துகாட்டாக தட்டச்சு செய்யும் போது, இலக்கண பிழைகளை சேர்ந்து பரிசோதித்தல் போன்ற வசதிகளை பல்புரியாகம் மூலம் செயல்படுத்தமுடியும்.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### நடுநிலையான வடிவமைப்புடையது

தொகுப்பி (compiler) உருவாக்கும் ப்பைட் குறியீடுகளானது குறுப்பிட்ட இயந்திரம் என்று அல்லாமல் அணைத்து வகையான இயந்திரங்களிலும் செயல்படும் தன்மையுள்ளது.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### பெயர்வுத் திறன்

ஜாவாவின் எண்ணுன்மி குறியீடுகளானது அணைத்து தளங்களிலும் செயல்படக்கூடியவை. இவை இயந்திரத்தின் அம்சங்களை சார்ந்து செயல்படுதப்படுவதில்லை.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### செயல் திறன்மிக்கது

ஜாவா விளக்கத்தன்மையுடையது. இது C, C++ போன்ற நிரலாக்க மொழிகளைக் காட்டிலும் மேலானது.
# ஜாவா (நிரலாக்க மொழி)

## பொருள் சார்ந்த நிரலாக்கம்

#### பகிர்வுதன்மை

ஜாவா HTTP மற்றும் FTP போன்ற TCP/IP நெறிமுறைகளில் (Protocol) மேம்பட்ட நடைமுறைகளை, பகிர்வுதன்மையைக் (JAVA IS DISTRIBUTED) கொண்டுள்ளது. ஆகவே வலையமைப்பிலுள்ள URL மூலமாக பொருட்களை (objects) அணுக முடியும்.
# ஜாவா (நிரலாக்க மொழி)

## தொடரியல்

சி++, சி ஆகியவற்றின் பேரளவு இயக்க விளைவால் அமைந்துள்ளது ஜாவாவின் தொடரியல். சி++ ஐ ஒத்திராமல் கட்டமைப்பதற்கும், பொதுப்படையாக்குவதற்கும், பொருள் நோக்கு நிரலாக்குவதற்கும் இதன் தொடரியல் ஒருங்கிணைந்துள்ளது. ஜாவா ஒரு பொருள் நோக்கு மொழியாகவே உருவாக்கப்பட்டது. அனைத்து நிரற்தொடர்களும் வகுப்புகளுக்குள் எழுதுப்பட்டுள்ளன மேலும் ஒவ்வொரு தரவு உருப்படியும் ஒரு பொருளாகும். முழுவெண்கள், மிதவைப்புள்ளி எண்கள், பூலியன் மதிப்புகள், எழுத்துகள் ஆகிய தொடக்கநிலை தரவு வகைகள் செயற்திறன் காரணங்களால் பொதுநிலைமீறி பொருள்களாக அல்லாமல் அமைந்துள்ளன. ஐாவா சி++ இன் <code>printf</code> போன்ற புகழ்பெற்ற செயற்முறைகளை மீண்டும் பயன்படுத்துகிறது.
# ஜாவா (நிரலாக்க மொழி)

## தொடரியல்

### அகிலத்திற்கு வணக்க நரலின் எடுத்துக்காட்டு

ஜாவாவில் மரபார்ந்த அகிலத்திற்கு வணக்க நிரலை இவ்வாறென எழுதலாம்:
<syntaxhighlight lang="java">
public class HelloWorldApp {
public static void main(String[] args) {
System.out.println("Hello World!"); // முனையத்தில் உரையை அச்சிடுகிறது.
}
}
</syntaxhighlight>
# ஜாவா (நிரலாக்க மொழி)

## தொடரியல்

### செயற்பாடுகளுடன் எடுத்துக்காட்டு

<syntaxhighlight lang="java">
// இரு முன்கோடுகளைப் பயன்படுத்தி ஒற்றை வரி குறிப்புரைக்கு இஃது ஓர் எடுத்துக்காட்டு.  
/*
- முன்காேடையும் விண்மின் குறியையும் பயன்படுத்தி பல வரி குறிப்புரைக்கு இஃது ஓர் எடுத்துக்காட்டு.
- இவ்வகை குறிப்புரை நிறைய தகவல்களையோ செயலற்ற நிரலை வைத்திருக்க பயன்படுத்தப்படலாம்
- ஆனால், குறிப்புரையை மூட நினைவில் கொள்வது மிகவும் முக்கியம்.
- /  
package fibsandlies;  
import java.util.Map;
import java.util.HashMap;  
/**
- ஜாவா ஆவணக்குறிப்புரைக்கு இஃது ஓர் எடுத்துக்காட்டு; ஜாவா ஆவணம் இவ்வுரையிலிருந்து
- ஆவணங்களைத் தொகுக்க முடியும். ஆவணப்படுத்துவதில் ஜாவா ஆவணக்குறிப்புரைகள்
- நிரல் வகுப்பு, செயற்பாடு, தரவுகளம் ஆகியவற்றிருக்கு முற்பட்டு இருக்க வேண்டும்.
- @படைப்பாளர் விக்கிபீடியா தொண்டூழியர்
- /
public class FibCalculator extends Fibonacci implements Calculator {
private static Map<Integer, Integer> memoized = new HashMap<>;  
/*
- ஜாவா மெய்நிகர் இயந்திரம் பின்வருமாறு எழுதப்பட்ட நிரலின் முதன்மை செயற்பாட்டை
- ஒரு தொடக்கப் புள்ளியாக பயன்படுத்துகிறது.
- /
public static void main(String[] args) {
memoized.put(1, 1);
memoized.put(2, 1);
System.out.println(fibonacci(12)); // 12 வது ஃபிபனாச்சி எண்ணைப் பெற்று முனையத்தில் அச்சிடுக
}  
/**
- ஒரு செயற்பாடும் அதனைச்சுற்றி பொதிந்த ஒரு நிரல் வகுப்பிற்கு ஜாவாவில் எழுதப்பட்ட ஓர் எடுத்துக்காட்டு
- கொடுக்கப்பட்ட ஓர் எதிர்மறை அல்லாவெண் (FIBINDEX) N வது ஃபிபனாச்சி
- எண்ணைத் திரும்பி அனுப்புகிறது, அங்கு N FIBINDEX க்கு சமம்.
-
- @param fibIndex ஃபிபனாச்சி எண்ணின் குறியீடு
- @return ஃபிபனாச்சி எண்
- /
public static int fibonacci(int fibIndex) {
if (memoized.containsKey(fibIndex)) return memoized.get(fibIndex);
else {
int answer = fibonacci(fibIndex - 1) + fibonacci(fibIndex - 2);
memoized.put(fibIndex, answer);
return answer;
}
}
}
</syntaxhighlight>
# ஜாவா (நிரலாக்க மொழி)

## பயன்பாடுகள்

### ஜாவா இயங்குதளம்

ஜாவா மொழியில் எழுதப்பட்ட கணினி திரல்கள் எந்த வன்பொருள்/இயக்கதளத்திலும் ஒரே மாதிரி இயங்கும் பண்பு உடையது.குறிப்பிட்ட இயந்திரம் நேரடியாக ஜாவா பைட்குறியீட்டை புரிந்துகொள்ள ஒரு இடைநிலை பிரதிநிதித்துவம் வேண்டும்.ஜாவா பைட்குறியீட்டு நிரல்கள் இயந்திர குறியீடு முறையில் இருக்கும்,இதை வழங்கும் வன்பொருளுக்கு குறிப்பாக எழுதப்பட்ட ஒரு மெய்நிகர் இயந்திரம் (VM) மூலம் புரியவைக்கலாம்.
இறுதி பயனர்கள் பொதுவாக ஜாவா நிகழ்நேர சூழல் (JRE) முழுமையான ஜாவா பயன்பாடுகளை தங்கள் சொந்த கணினியில் நிறுவியோ அல்லது வலை உலாவியில் ஜாவா ஆப்லேட்ஸாக பயன்படுத்தப்படுகிறது.
# ஜாவா (நிரலாக்க மொழி)

## பயன்பாடுகள்

### செயலாக்கங்கள்

ஜனவரி 27, 2010 இல் சன் மைக்ரோசிஸ்டமிடம் ஜாவா SE இயக்குதளத்தை உத்தியோகபூர்வமாக மேம்படுத்த ஆரக்கிள் நிறுவனம் உரிமம் பெற்றது. இதை தொடர்ந்து மாக் X, விண்டோஸ் மற்றும் சோலாரிஸ் இயங்குதளங்களுக்கான ஆரக்கிள் வெளியிடப்பட்டது.
# ஜாவா (நிரலாக்க மொழி)

## பயன்பாடுகள்

### செயல்திறன்

ஜாவாவில் எழுதப்பட்ட நிரல்கள் சி++ ஐ விட மெதுவாகவும்,அதிக இடம் தேவை படுவதாகவும் இருப்பினும் 1997/1998ல் ஜாவா 1.1 ன் ஒரேநேர தொகுப்பு அறிமுகத்தின் பின் ஜாவா நிரல்களின் செயல்படுத்தும் வேகம் குறிப்பிடத்தக்க முன்னேற்றம் அடைந்தது. டிசம்பர் 2012 நிலவரப்படி ஜாவா7 சி++ ஐ விட சுமார் 44% மெதுவானதாக தெரிந்தது.
# ஜாவா (நிரலாக்க மொழி)

## பயன்பாடுகள்

### தானியங்கி நினைவக மேலாண்மை

ஜாவா நினைவகத்தை நிர்வகிக்க ஒரு தானியங்கி குப்பை சேகரிப்பை பயன்படுத்துகிறது.கோப்புகளை உருவாக்கும் போது தேவையற்ற பகுதிகளை தானாகவே நீக்குகின்றது.ஒரு கோப்புகள் ஏதும் இல்லாமல் இருந்தால், "பூஜ்ய சுட்டிக்காட்டி விதிவிலக்கு" மோளம் அது நீக்கப்பட வேண்டும்.
இதனால் நிரல்கள் இயங்கும் வேகம் அதிகரிக்கின்றது.
# ஜாவா (நிரலாக்க மொழி)

## ஜாவாவின் பயன்பாடுகள்

ஜாவா ஓர் எளிமையான இணைய இயங்குதளத்தை உருவாக்குவதிலிருந்து பெரிய நிறுவனங்கள் பயன்படுத்தும் சிக்கலான அமைப்புகளை உருவாக்கும் வகையில் மேம்பட்டுள்ளது. தற்காலத்தில் ஜாவா இணையதளம் அடிப்படையிலான பயன்பாடுகள், பொருளாதார பயன்பாடுகள், விளையாட்டு பயன்பாடுகள், வினியோக நிறுவன பயன்பாடுகள், கைபேசி பயன்பாடுகள் மற்றும் டெஸ்க்டாப் பயன்பாடுகள் ஆகியவற்றில் முக்கியபங்குவகிக்கிறது.
# இருபிறப்பி

**இருபிறப்பி** அல்லது **இருபிறப்பிச் சொல்** (*Hybrid* or *Hybrid word*) என்பது இரு வெவ்வேறு மொழிகளின் பகுதிகள் சேர்ந்து உருவாகும் சொல் ஆகும்.
# இருபிறப்பி

## தமிழ் மொழியில் பயன்படுத்தப்படும் இருபிறப்பிகள்

- திருமதி: திரு + மதி = திருமதி. இது திரு என்னும் தமிழ்ச் சொல்லும் பெண்பாலை உணர்த்தும் மதி (மதீ) என்னும் வடசொல்லும் இணைந்த இருபிறப்பி ஆகும். இதற்கு இணையான தமிழ்ச் சொல் திருவாட்டி ஆகும்.
- கோவலன்: கோவலன் = கோபாலன்.
# புரையழற்சி

**புரையழற்சி** (Sinusitis) அல்லது **சைனஸ் தொற்றுநோய்** அல்லது **நாசிப்புரையழற்சி** (rhinosinusitis), என்பது நாசிப்பக்க வடிகுழல்களில் அழற்சியினால் ஏற்படும் அறிகுறிகளைக் குறிப்பிடுகிறது. பொதுவான அறிகுறிகளாகக் கெட்டியான மூக்குச்சளி, மூக்கடைப்பு, முகத்தில் வலி ஆகியவற்றைக் குறிப்பிடலாம். காய்ச்சல், தலைவலி, நாற்றம், தொண்டைக் கமறல், இருமல் போன்றவை பிற அறிகுறிகளாகும் நான்கு வாரங்களுக்குக் குறைவான காலம் நீடித்தால் கடிய நாசிப்புரையழற்சி எனவும் [(acute rhinosinusitis (ARS)], பன்னிரெண்டு வாரங்களுக்கு மேல் நீடித்தால் நாட்பட்ட நாசிப்புரையழற்சி [chronic rhinosinusitis (CRS)] எனவும் அழைக்கப்படுகிறது.
# குவியத் தூரம்

ஒளியியல் தொகுதியொன்றின் **குவியத் தூரம்** (*focal length*) என்பது, எவ்வளவு வலுவாக அத்தொகுதி ஒளியைக் குவியச் செய்கிறது அல்லது விலகச் செய்கிறது என்பதைக் காட்டும் ஒரு அளவு ஆகும். வளியில், ஒரு ஒளியியல் தொகுதியின் குவியத் தூரம், அத்தொகுதியில் படும் இணையான ஒளிக்கதிர்கள் குவியும் புள்ளிக்கும் (குவியப் புள்ளி) தொகுதிக்கும் இடையிலான தூரத்தைக் குறிக்கும். ஒளியை விலகச் செய்யும் தொகுதிகளைப் பொறுத்தவரை, இணையாக வரும் ஒளிக்கதிர்கள் விரிந்து செல்லும்போது எப்புள்ளியில் இருந்து வருவதாகத் தோன்றுகிறதோ அப்புள்ளிக்கும், தொகுதிக்கும் இடையிலான தூரமே குவியத் தூரம் ஆகும்.
# குவியத் தூரம்

## மெல்லிய வில்லைகள்

வளியில் மெல்லிய வில்லைகளுக்கான குவியத் தூரம் வில்லையின் மையத்துக்கும் குவியப் புள்ளிக்கும் இடையிலான தூரம் ஆகும். குவிக்கும் வில்லைகளுக்கு (எ.கா: குவி வில்லை) குவியத் தூரம் நேர்ப் பெறுமானமாக இருக்கும். விரிக்கும் வில்லைகளுக்கு (எ.கா: குழி வில்லை) குவியத் தூரம் எதிர்ப் பெறுமானமாக இருக்கும்.  
மெல்லிய வில்லையைப் பயன்படுத்தி தொலைதூர ஒளி மூலம் ஒன்றின் விம்பத்தைத் திரையொன்றில் உருவாக்குவது மூலம் அவ்வில்லையின் குவியத் தூரத்தைக் கணிக்க முடியும். திரையில் இருந்து வில்லையின் தூரத்தை மாற்றுவதன் மூலம் திரையில் தெளிவான விம்பம் தோன்றும்படி செய்ய வேண்டும். கீழ்க் காணும் சமன்பாட்டின் மூலம் குவியத் தூரம் *f* ஐக் கணிக்கலாம்:
:<math>\frac{1}{f} =\frac{1}{u}+\frac{1}{v}\ ,</math>  
இங்கே *u* ஒளி முதலுக்கும் வில்லைக்கும் இடையிலான தூரம். *v* வில்லைக்கும் திரைக்கும் இடையில் உள்ள தூரம்.
# வடக்கு சென்டினல் தீவு

**வடக்கு சென்டினல் தீவு** (*North Sentinel Island*) வங்காள விரிகுடாவில் உள்ள அந்தமான் தீவுகளில் உள்ள ஒரு தீவு ஆகும். இது தெற்கு அந்தமான் தீவின் தெற்குப் பகுதியின் மேற்கே அமைந்துள்ளது. இத்தீவின் பெரும்பாலான பகுதி காடுகளைக் கொண்டுள்ளது. அந்தமானின் மக்கள் குடியிருப்புகளில் இருந்து தொலைவில் அமைந்துள்ள இத்தீவு பவளப் பாறைகளால் சூழப்பட்டுள்ளது. இத்தீவில் இயற்கைத் துறைமுகங்கள் எதுவும் இல்லை.  
வடக்கு சென்டினல் தீவில் கிட்டத்தட்ட 50 முதல் 400 வரையிலான சென்டினலீசு என அழைக்கப்படும் பழங்குடி மக்கள் வாழ்ந்து வருகின்றனர். தொற்றுநோய்களாலும், வன்முறைகளாலும் மக்கள்தொகை இங்கு அருகி வருகிறது. இதனால், இம்முழுத் தீவையும், அதனைச் சுற்றி மூன்று மைல் சுற்றளவு கடற்பகுதியையும் இந்திய அரசு தவிர்ப்பு வலயமாக அறிவித்துள்ளது.
# வடக்கு சென்டினல் தீவு

## வரலாறு

### ஆரம்ப காலம்

வடக்கு சென்டினல் தீவின் அமைவிடம் (சிவப்பில்).]]
வடக்கு சென்டினல் தீவைப் பற்றி ஒன்கே பழங்குடி மக்கள் அறிந்து வைத்துள்ளனர். அவர்களின் தகவல்களின் படி இத்தீவின் அல்லது மக்களின் மரபுப் பெயர் "சியா டாக்வோக்வெயே" (*Chia daaKwokweyeh* என்பதாகும். அதே ஆண்டின் இறுதியில் "நினேவே" (*Nineveh*) என்ற இந்திய சரக்குக் கப்பல் ஒன்று இத்தீவின் பவளப் பாறைகளில் மோதி விபத்துக்குள்ளானது. கப்பலில் இருந்து தப்பிய 106 பேர் தீவுக்கு நீந்திச் சென்றனர். அங்கு அவர்கள் உள்ளூர் மக்களினால் அடித்து விரட்டப்பட்டனர். இவர்கள் பின்னர் பிரித்தானிய அரச கடற்படையினால் மீட்கப்பட்டனர்.  
சென்டினலீசு மக்களுடனான முதலாவது அமைதியான தொடர்பு இந்தியத் தொல்லியல் ஆய்வு நிறுவனத்தைச் சேர்ந்த திரிலோகிநாத் பண்டிட் மற்றும் அவரது குழுவினரால் 1991 சனவரி 4 இல் நிகழ்த்தப்பட்டது. 1997 ஆம் ஆண்டுக்குப் பின்னர் இந்தியர்கள் எவரும் அங்கு செல்லவில்லை.  
2006 சனவரி 26 அன்று மீன்பிடிப் படகு ஒன்று தீவின் பக்கம் ஒதுங்கியதில், இரண்டு மீனவர்கள் உள்ளூர் மக்களால் கொல்லப்பட்டனர்.  
2018 ஆம் ஆண்டு நவம்பர் மாதம் 17 ஆம் திகதி அன்று சில மீனவர்களின் உதவியுடன் இங்கு சென்ற அமெரிக்கரான ஜான் ஆலன் சாவ் என்பவர் மாயமானார். அவரின் நிலைமை என்ன ஆனது என்ற விடை இன்னமும் கிடைக்கவில்லை.
# வடக்கு சென்டினல் தீவு

## புவியியல்

2004 நிலநடுக்கத்திற்கு முன்னர் வடக்கு சென்டினல் தீவின் பரப்பளவு கிட்டத்தட்ட 72 கிமீ² ஆகவும், ஏறக்குறைய சதுர வடிவிலும் இருந்தது. பவளப்பாறைகள் கரையில் இருந்து 800 முதல் 1300 மீட்டர்கள் வரை அதிகரித்தன.  
குறுகிய கடற்கரை மற்றும் பவளத்திட்டுகளைத் தவிர்த்து, தீவின் ஏனைய பகுதிகள் அடர்த்தியான காடுகளால் சூழப்பட்டுள்ளது. ஆனாலும், இத்தீவு மக்களுடன் எக்காலத்திலும் எந்தவொரு உடன்பாடும் மேற்கொள்ளப்படாமையினாலும், எக்காலத்திலும் இத்தீவு ஆளுகைக்கு உட்படாமையினாலும், இத்தீவு இந்தியாவின் பாதுகாப்பில் சுதந்திரமான தீவாக *நிகழ்வுநிலை* இந்தியத் தன்னாட்சிப் பகுதியாக உள்ளது.  
அந்தமான் நிக்கோபார் அரசு 2005 ஆம் ஆண்டில் வெளியிட்ட அறிக்கை ஒன்றில், சென்டினல் மக்களின் வாழ்க்கையுடனோ அல்லது அவர்களின் வாழ்விடங்கள் மீதோ தலையிடத் தமக்கு எவ்வித எண்ணமோ அல்லது ஆர்வமோ இல்லை எனக் கூறியுள்ளது.  
| 1901 | 117 |  |
| --- | --- | --- |
| 1911 | 117 |  |
| 1921 | 117 |  |
| 1931 | 70 | } |
# விரையழற்சி

**விரையழற்சி** (Orchitis, orchiditis) என்பது விந்தகங்களில் (விரைகளில்) ஏற்படும் அழற்சியைக் குறிக்கும். இத்தகு அழற்சி ஏற்படும்போது விரைகளில் வீக்கம், கடும் வலி, அடிக்கடி கிருமித் தொற்று ஏற்படுதல் காணப்படும். அரிதாக, இது விரைமேல் நாள அழற்சி (didymitis) என்றும் அறியப்படுகிறது.
# விரையழற்சி

## அறிகுறிகள்

விரையழற்சியின் கீழ்காணும் அறிகுறிகள் திடீரெனத் தோன்றக்கூடியவையாகும்:
- ஒன்று அல்லது இரண்டு விரைகளிலும் வீக்கம்
- விரைகளில் மிதமான அல்லது கடும் வலி
- விரைகளில் காணப்படும் சில வாரங்களே நீடிக்கக்கூடிய மிருதுத்தன்மை
- காய்ச்சல்
- குமட்டல், வாந்தி
# குவியம் (ஒளியியல்)

வடிவ ஒளியியலில், **குவியம்** என்பது ஒரு பொருளிலிருந்து வரும் ஒளிக்கற்றைகள் குவியும் புள்ளி ஆகும். கருத்துரு அடிப்படையில் குவியம் என்பது ஒரு புள்ளி எனினும், உண்மையில் குவியத்துக்கு இட அளவு உண்டு. இது தெளிவில் வட்டம் (blur circle) எனப்படும். இந்தச் சீர்மையற்ற குவிதல் ஒளியியல் பிறழ்ச்சியினால் ஏற்படக்கூடும். குறிப்பிடத்தக்க அளவில் பிறழ்ச்சி இல்லாவிட்டால், மிகச் சிறிய அளவான ஏரி வட்டு (Airy disc) எனப்படும் தெளிவில் வட்டம் உருவாகும். இது ஒளியியல் தொகுதியின் ஒளி உட்செல்லும் துளையினால் ஏற்படும் ஒளி விலக்கத்தினால் (diffraction) உருவாகிறது. துளையின் விட்டம் பெரிதாகும்போது பிறழ்ச்சியும் அதிகரிக்கும்.  
**முதன்மைக் குவியம்** அல்லது **குவியப் புள்ளி** என்பது ஒரு சிறப்புக் குவியம் ஆகும்.
- ஒரு வில்லை, அல்லது கோள அல்லது பரவளைவு ஆடிக்கு, அவற்றின் அச்சுக்கு இணையாகச் செல்லும் இணை ஒளிக்கதிர்கள் குவியும் இடமே இது. ஒளி ஒரு வில்லையின் இரண்டு பக்கங்களினூடாகவும் உட்செல்ல முடியும் என்பதால், ஒரு வில்லைக்கு பக்கத்துக்கு ஒன்றாக இரண்டு குவியப் புள்ளிகள் இருக்கும்.
# முலையழற்சி

**முலையழற்சி** (Mastitis) என்பது முலைத் திசுக்களில் ஏற்படும் அழற்சியைக் குறிக்கிறது. இஸ்டெபிலோகாக்கசு ஆரியசு (Staphylococcus aureus) பாக்டீரியா இத்தகு அழற்சி ஏற்படுவதற்கு முதன்மை நோய்க்காரணியாக விளங்குகிறது என்றாலும், இஸ்டெபிலோகாக்கசு எபிடெர்மிடிஸ் (Staphylococcus epidermidis) மற்றும் இஸ்ட்ரெப்ட்டோக்காக்கசு (Streptococcus) போன்ற நுண்ணுயிரிகள் சிலவேளைகளில் அழற்சியடைந்த முலைத் திசுக்களிலிருந்துப் பிரித்தெடுக்கப்பட்டுள்ளன.
# ஆர்சனசு அமிலம்

**ஆர்சனசு அமிலம்** *(Arsenous acid )* என்பது H<sub>3</sub>AsO<sub>3</sub> என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது ஆர்சனியசு ஆமிலம் என்றும் அழைக்கப்படுகிறது. நீர்த்த கரைசல் நிலையிலேயே அறியப்படும் இச்சேர்மம் தூய்மையான நிலையிலுள்ள வேதிப்பொருளாக தனிமைப்படுத்தப்படவில்லை. இருந்தபோதிலும் இப்பண்பால் As(OH)<sub>3</sub> சேர்மத்தின் தனித்துவத்திற்கு இழுக்கு ஏதுமில்லை
# ஆர்சனசு அமிலம்

## பண்புகள்

ஆர்சனிக்குடன் மூன்று ஐதராக்சில் தொகுதிகள் பிணைக்கப்பட்ட பட்டைக்கூம்பு மூலக்கூறு வடிவத்தில் As(OH)<sub>3</sub> காணப்படுகிறது. ஆர்செனசு அமிலக் கரைசலின் <sup>1</sup>H அணுக்கரு காந்த அலைமாலையில் மூலக்கூறின் உயர் சீரொழுங்கிற்கு ஒற்றைக் குறிகை முரணற்று காணப்படுகிறது. இதற்கு மாறாக இதனுடன் பெயரளவில் தொடர்புடைய பாசுபரசு வழிப்பொருட்கள் (H<sub>3</sub>PO<sub>3</sub>) பிரதானமாக HPO(OH)<sub>2</sub> வடிவத்தை ஏற்கின்றன;P(OH)<sub>3</sub> என்பது மிகச்சிறு சமநிலைப் பாகமாக அத்தகைய கரைசல்களில் காணப்படுகிறது. ஆர்சனிக் மற்றும் பாசுபரசு சேர்மங்களின் இத்தைகைய மாறுபட்ட குணங்கள் ஒரு குறிப்பிட்ட வகையான போக்கை பிரதிபலிக்கின்றன. இதன்படி உயர் ஆக்சிசனேற்ற நிலையிலுள்ள முதன்மைத் தொகுதித் தனிமங்களில் அடர்குறை உலோகங்கள் அடர்மிகு ஓரின உலோகங்களைவிட அதிக நிலைப்புத் தன்மையுடன் காணப்படுகின்றன
# ஆர்சனசு அமிலம்

## வினைகள்

ஆர்சனிக் மூவாக்சைடை தண்ணீரில் நீராற்பகுக்கும்போது அது மெதுவாக நீராற்பகுப்பு அடைந்து ஆர்சனசு அமிலத்தைக் கொடுக்கிறது. இதனுடன் காரத்தைச் சேர்க்கும் போது ஆர்சனிக் அமிலம், [AsO(OH)<sub>2</sub>]<sup>−</sup>, [AsO<sub>2</sub>(OH)]<sup>2−</sup>, மற்றும் [AsO<sub>3</sub>]<sup>3−</sup>.என்ற ஆர்செனைட் அயனிகளாக மாற்றப்படுகிறது. முதல் அமிலத்தன்மை எண் மதிப்பு (pK<sub>a</sub>) 9.2 என்பதால் ஆர்சனசு அமிலம் ஒரு வீரியம் குறைந்த அமிலமாகும். ஆர்சனசு அமிலம் மற்றும் அதனுடைய இணை காரங்களின் இயற்பண்புகளால் நீர்த்த ஆர்சனிக் மூவாக்சைடின் வினைகள் நிகழ்கின்றன.
# ஆர்சனசு அமிலம்

## நச்சுத்தன்மை

ஆர்சனிக் சேர்ந்துள்ள சேர்மங்கள் யாவும் அதிக நசுத்தன்மை கொண்டனவாகவும் புற்றுநோயாக்க வேதிப்பொருட்களாகவும் உள்ளன. இதனுடைய நீரிலி வடிவம் மற்றும் ஆர்சனிக் மூவாக்சைடு சேர்மங்கள் களைக்கொல்லி, பூச்சிக்கொல்லி மற்றும் எலிக்கொல்லிகள் தயாரிக்கப் பயன்படுகின்றன.
# யோனியழற்சி

**யோனியழற்சி** (Vaginitis) யோனியில் ஏற்படும் அழற்சியைக் குறிக்கிறது. இதனால் பெண்குறியில் கழிவு, தோல் அரிப்பு, வலி ஆகியவை ஏற்படுகிறது. யோனியழற்சியின் மூன்று முதன்மையான வகைகள்: அதிகளவு பாக்டீரியா வளர்வதால் ஏற்படும் பாக்டீரிய நுண்ணுயிர் நோய் (bacterial vaginosis; BV), கண்டிடா அல்பிக்கன்சு என்னும் பூஞ்சனத்தால் ஏற்படும் பெண்குறிப் பூஞ்சன நோய் (vaginal candidiasis), டிரைகோமானசு வெஜினாலிசு என்னும் முதலுயிரி ஒட்டுண்ணியால் ஏற்படும் திரிக்கோமோனியம் (trichomoniasis). நோய்தொற்றுகளைப் பொறுத்து அறிகுறிகள் வேறுபடும் என்றாலும் சில பொதுவான அறிகுறிகள் யோனியழற்சியில் உண்டு. அதே நேரத்தில், அறிகுறிகள் இல்லாமலும் யோனியழற்சி ஏற்படலாம்.
# ஆசர்பைசான் வான்சேவை நிறுவனம்

**அஸர்பைஜன் ஏர்லைன்ஸ்** அல்லது **அஸல்** (*Azerbaijan Airlines* அல்லது *AZAL*) என்றும் அழைக்கப்படும் இவ்விமானச்சேவை அஸர்பைஜனின் மிகப்பெரிய விமானச் சேவையாகும். பக்கூவை இது தனது அடிப்படைத்தளமாகக் கொண்டுள்ளது. இவ்விடம் கெய்டார் அலியேவ் சர்வதேச விமான நிலையத்திற்கு அருகில் உள்ளது. இந்த விமானச் சேவையின் விமானக் குழுவில் உள்ள 30 விமானங்கள் ஆசியா, சிஸ், ஐரோப்பா மற்றும் அமெரிக்காவின் பகுதிகளில் சுமார் 57 இடங்களுக்கு தனது சேவையினை புரிகிறது. அஸர்பைஜன் ஏர்லைன்ஸ் சர்வதேச வான்வழிப் போக்குவரத்திற்கான குழுமத்தில் ஒரு உறுப்பினராகவும் உள்ளது.
# ஆசர்பைசான் வான்சேவை நிறுவனம்

## கோட்ஷேர் ஒப்பந்தங்கள்

நவம்பர் 2013 இன் படி, அஸர்பைஜன் ஏர்லைன்ஸ் பின்வரும் நிறுவனங்களுடன் தனது கோட்ஷேர் ஒப்பந்தங்களைக் கொண்டுள்ளது.  
- ஏர் ஃபிரான்ஸ்
- ஈரான் ஏர்
- அலிடாலியா
- ஆஸ்திரியன் ஏர்லைன்ஸ்
- பெலவியா
- லுஃப்தான்சா
- பெகசஸ் ஏர்லைன்ஸ்
- எஸ்7 ஏர்லைன்ஸ்
- துருக்கி ஏர்லைன்ஸ்
- கத்தார் ஏர்வேஸ்
# ஆசர்பைசான் வான்சேவை நிறுவனம்

## உயர்தர வழித்தடங்கள்

அஸர்பைஜன் ஏர்லைன்ஸ் உயர்தர வழித்தடங்களாக இஸ்தான்புல் – காண்ஜா, மாஸ்கோ – பீட்டர்ஸ்பெர்க், ட்பிலிஸி – டோஹா மற்றும் டோஹா – ட்பிலிஸி ஆகிய வழித்தடங்களைக் கொண்டுள்ளது. இந்த வழித்தடங்களுக்கு முறையே வாரத்திற்கு சுமார் 7, 7, 7 மற்றும் 7 விமானங்களை செயல்படுத்துகிறது.
# ஆசர்பைசான் வான்சேவை நிறுவனம்

## விமானக் குழு

நவம்பர் 2012 இன் படி, அஸர்பைஜன் ஏர்லைன்ஸின் விமானக்குழு வயது 7.4 ஆண்டுகள் ஆகும்.  
| வணிக
வகுப்பு | பிரிமியம்
பொருளாதார வகுப்பு | பொருளாதார
வகுப்பு | மொத்தம் |  |  |  |
| --- | --- | --- | --- | --- | --- | --- |
| ஏர்பஸ்
A319-115CJ | 1 | 0 | முக்கிய
பிரமுகர் |  |  |  |
| ஏர்பஸ்
A319-111 | 3 | 0 | 24 | 0 | 90 | 114 |
| ஏர்பஸ்
A320-211 | 1 | 0 | 24 | 0 | 132 | 156 |
| ஏர்பஸ்
A320-214CJ | 1 | 0 | முக்கிய
பிரமுகர் |  |  |  |
| ஏர்பஸ்
A320-214 | 6 | 0 | 20 | 0 | 126 | 146 |
| ஏர்பஸ்
A340-542 | 2 | 0 | 36 | 0 | 201 | 237 |
| ஏர்பஸ்
A340-642 | 1 | 0 | முக்கிய
பிரமுகர் |  |  |  |
| போயிங்க்
757-200 | 2 | 1 | 22 | 0 | 158 | 180 |
| 2 | 0 | 24 | 0 | 150 | 174 |  |
| போயிங்க்
767-300ER | 1 | 0 | முக்கிய
பிரமுகர் |  |  |  |
| 2 | 0 | 22 | 0 | 176 | 198 |  |
| போயிங்க்
787-8 | 2 | 0 | 18 | 35 | 157 | 210 |
| எம்பெரர்
170 | 2 | 0 | 76 |  |  |  |
| எம்பெரர்
190 | 4 | 0 | 106 |  |  |  |
| கல்ஃப்ஸ்ட்ரீம்
G550 | 1 | 0 | முக்கிய
பிரமுகர் |  |  |  |
| டுபோலேவ்
Tu-154M | 1 | 0 | முக்கிய
பிரமுகர் |  |  |  |
| மொத்தம் | 32 | 1 | } |  |  |  |
# செக் வான்சேவை நிறுவனம்

**செக் ஏர்லைன்ஸ்** (*Czech Airlines*) எனும் இந்த விமானச் சேவை நிறுவனம், செக் குடியரசின் தேசிய விமானச் சேவையாகும். ப்ராக் பகுதியில் உள்ள வாக்லவ் ஹவேல் விமான நிலையத்தினை தலைமையகமாகக் கொண்டு இது செயல்படுகிறது. ஜெட் ஏர்லைனர் ரக விமானங்களை வெற்றிகரமாக தொடங்கிய விமானச் சேவைகளில் இரண்டாவது இடம் இந்த செக் ஏர்லைன்சுக்கு உண்டு. (1975 இல் டியு – 104 ஐப் பயன்படுத்தி இதனைச் செய்தது). அத்துடன் ப்ராக் மற்றும் மாஸ்கோ வழித்தடத்தினில் தொடர்ச்சியாக ஜெட் ரக விமானங்களை அறிமுகப்படுத்தி முதன்முறையாக ஜெட் ரக விமானங்களை தொடர்ச்சியாக பயன்படுத்திய விமானச் சேவை என்ற பெயரினைப் பெற்றது  
தற்போது செக் ஏர்லைன்ஸ் உலகின் 48 நாடுகளுக்கு, 92 இலக்குகளைக் கொண்டு செயல்படுகிறது. இதில் முக்கியப் பகுதிகளாக ஐரோப்பாவின் பகுதிகள், மத்திய கிழக்குப் பகுதிகள் மற்றும் ஆசியா ஆகிய பகுதிகள் அடங்கும். இவை தவிர சரக்கு விமானச் சேவைகளையும் செக் ஏர்லைன்ஸ் வழங்குகிறது.
# செக் வான்சேவை நிறுவனம்

## வரலாறு

செக் ஏர்லைன்ஸ் அக்டோபர் 6, 1923 இல் செக்கோஸ்லோவாகியா அரசால் நிறுவப்பட்டது. 23 நாட்களுக்குப் பிறகு இதன் முதல் விமானம் ப்ராக் மற்றும் ப்ராடிஸ்லாவா ஆகிய இடங்களுக்கு இடையே பறக்கத் தொடங்கியது. இதன் முதல் சர்வதேச பயணமான ப்ராக் – பிராடிஸ்லாவா மற்றும் ஸாக்ரெப் ஆகியவற்றில் பறக்கும் வரை உள்நாட்டு விமானச் சேவைக்கு மட்டுமே செக் ஏர்லைன்ஸ் பயன்படுத்தப்பட்டது. இந்த முதல் சர்வதேச பயணம் 1930 ஆம் ஆண்டில் நிகழ்ந்தது. 1939 ஆம் ஆண்டில் செக்கோஸ்லோவாகியா நாடு மூன்றாகப் பிரிந்ததால் செக் ஏர்லைன்ஸின் விமானச் சேவை நிறுத்தப்பட்டது.  
1957 ஆம் ஆண்டில் ஜெட் ரக விமானச் சேவையினை புரிவதில் செக் ஏர்லைன்ஸ் மூன்றாவது இடத்தில் இருந்தது. டியு – 104 எனும் விமானம் வெற்றிகரமான ஜெட் ரக விமானம் ஆகும், இதனை ஏரோஃப்ளோட் விமான நிறுவனத்திற்கு அடுத்தபடியாக இயங்கி வெற்றிகண்டது செக் ஏர்லைன்ஸ் ஆகும்.
# செக் வான்சேவை நிறுவனம்

## உயர்தர வழித்தடங்கள்

செக் ஏர்லைன்ஸ் ப்ராக் – மாஸ்கோ, மாஸ்கோ – ப்ராக், ஆம்ஸ்டெர்டேம் – ப்ராக் மற்றும் ப்ராக் – பாரிஸ் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு முறையே வாரத்திற்கு 46, 46, 33 மற்றும் 28 விமானங்களைச் செயல்படுத்துகிறது. இவை தவிர சில குறிப்பிட்ட காரணங்களுக்காக இயக்கப்படும் விமானங்களை டெட்ரியோட் – நியூயார்க் மற்றும் பீட்டர்ஸ்பெர்க் – கார்லோவி வேரி ஆகிய வழித்தடங்களில் செயல்படுத்துகின்றன.
# செக் வான்சேவை நிறுவனம்

## கோட்ஷேர் ஒப்பந்தங்கள்

ஜூலை 2014 இன் படி, செக் ஏர்லைன்ஸ் பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.  
- ஏரோஃப்ளோட்
- ஏரோமெக்சிகோ
- ஏர்பால்டிக்
- ஏர் பிரான்ஸ்
- ஏர் மால்டா
- அஸர்பைஜன் ஏர்லைன்ஸ்
- பெலவியா
- பல்காரியா ஏர்
- சீன ஏர்லைன்ஸ்
- சீன தென்பகுதி ஏர்லைன்ஸ்
- டெல்டா ஏர் லைன்ஸ்
- எடிஹட் ஏர்வேஸ்
- பின்னையர்
- இபேரியா
- கே எல் எம்
- கொரியன் ஏர்
- ரோஸியா
- ஸ்மார்விங்க்ஸ்
- டாரோம்
- உரல் ஏர்லைன்ஸ்
- உஸ்பெகிஸ்தான் ஏர்வேஸ்
- வியட்நாம் ஏர்லைன்ஸ்
# செக் வான்சேவை நிறுவனம்

## விமானக் குழு

ஜூலை 2015 இன் படி, செக் ஏர்லைன்ஸ் பின்வரும் விமானங்களை தனது விமானக் குழுவில் கொண்டுள்ளது.  
| வணிக
வகுப்பு | பொருளாதார
வகுப்பு | மொத்தம் |  |  |  |
| --- | --- | --- | --- | --- | --- |
| ஏர்பஸ்
A319-100 | 9 | 0 | 10 | 120 | 130 |
| ஏர்பஸ்
A320-200 | 6 | 7 | 8 | 150 | 158 |
| ஏர்பஸ்
A330-300 | 1 | 0 | 24 | 252 | 276 |
| ஏடிஆர்
42-500 | 3 | 0 | 8 | 38 | 46 |
| ஏடிஆர்
72-500 | 4 | 0 | 8 | 56 | 64 |
| மொத்தம் | 17 | 7 | } |  |  |  
அக்டோபர் 2013 இன் படி, செக் ஏர்லைன்ஸ் விமானச் சேவையின் வயது 8.5 ஆண்டுகள் ஆகும். கொரியன் ஏர் நிறுவனம் தனது விமானச் சேவையில் உள்ள சில போயிங்க் 747 – 400 ரக விமானங்களுக்கு ஓய்வளித்த பிறகு, அவற்றினை செக் ஏர்லைன்ஸ் விமானச் சேவைக்கு வழங்குவதாக அறிவுரை அளித்தது.
# செக் வான்சேவை நிறுவனம்

## முந்தைய விமானக் குழு

- ஏரோ ஏ. 14 பிராண்டென்பர்க்
- ஏர்பஸ் ஏ310 – 300
- ஏர்பஸ் ஏ321 – 200
- ஏ டி ஆர் 42 – 300
- ஏ டி ஆர் 42 – 420
- ஏ டி ஆர் 72 – 202
- போயிங்க் 737 – 400
- போயிங்க் 737 - 500
- டௌக்ளஸ் டிசி – 3 டகோடா
- ஃபோர்ட் 5 – ஏடி – சி
- லெட் 410
- லிசுனோவ் லி – 2
- இலுஷின் II – 12
- ஏவியா II – 14
- இலுஷின் II - 18
- இலுஷின் II - 62
- இலுஷின் II – 62 எம்
- சைன்டெர்ஸ் – ரோ ஏ. 19 கிளவுட்
- டுபோலெவ் டு – 104 ஏ
- டுபோலெவ் டு – 124
- டுபோலெவ் டு – 134 ஏ
- டுபோலெவ் டு – 154 எம்
- யகோவ்லெவ் யாக் – 40
# யாக்கூபு மேமன்

## ஆரம்ப வாழ்க்கை

யாக்கூப் மேமன் 1962 ஜூலை 30 இல் மும்பையில் பிறந்தார். மும்பையின் பைகுல்லா என்ற இடத்தில் வளர்ந்த இவர் அங்குள்ள அந்தோனியோ டி'சோசா உயர் பள்ளியில் கல்வி கற்றார். புர்கானி வர்த்தக, கலைக்கல்லூரியில் வர்த்தகத்தின் முதுகலைப் பட்டம் பெற்றார். 1986 இல் மேமன் இந்தியப் பட்டயக் கணக்கறிஞர்கள் கழகத்தின் உறுப்பினராய் சேர்ந்து 1990 இல் பட்டயக் கணக்காளராக வெளியேறினார்.  
1991 இல் தனது நண்பர் சேட்டன் மேத்தா என்பவருடன் இணைந்து 'மேத்தா அண்டு மேமன் அசோசிடேட்சு' என்ற கணக்காளர் நிறுவனத்தை ஆரம்பித்தார். அடுத்த ஆண்டில் இருவரும் பிரிந்தனர். மேமன் தனது தந்தையின் பெயரில் 'ஏஆர் அண்டு சன்சு' என்ற நிறுவனத்தை ஆரம்பித்தார். அத்துடன் 'திஜாரத் இன்டர்நேசனல்' என்ற நிறுவனம் ஒன்றை ஆரம்பித்து வளைகுடாப் பகுதிகளுக்கும், மத்திய கிழக்கு நாடுகளுக்கும் இறைச்சி ஏற்றுமதி செய்து வந்தார்.
# யாக்கூபு மேமன்

## மேல்முறையீட்டு மனு

- யாகூப் மேமன் சார்பில் தூக்கு தண்டனையை ரத்து செய்யக் கோரி இந்திய உச்சநீதிமன்றத்தில் தாக்கல் செய்யப்பட்ட கருணை மனு தொடர்பாக விசாரணை நடத்திய இரு நீதிபதிகள் வெவ்வேறு கருத்துகளை தெரிவித்துள்ளதால் மேல்முறையீடு இவ்வழக்கை மூன்று நீதிபதிகள் கொண்ட அமர்வுக்கு 28 சூலை 2015 அன்று மாற்றம் செய்யப்பட்டது.
- 29 சூலை 2015 பிற்பகலில் உச்சநீதிமன்றத்தின் மூன்று நீதிபதிகள் கொண்ட அமர்வு யாகூப் மேமனின் கருணை மனு மறுசீராய்வு மேல் முறையீடு மனுவை தள்ளுபடி செய்து தூக்கு தண்டனையை உறுதி செய்தது.
- 29 சூலை 2015 பிற்பகலிலே யாகூப் மேமன், தனது தூக்கு தண்டனையை ரத்து செய்யக் கோரி குடியரசுத் தலைவருக்கு அனுப்பிய புதிய கருணை மனுவை இந்திய அரசின் ஆலோசனைப்படி, குடியரசுத் தலைவர் பிரணாப் முகர்ஜி கருணை மனுவை ஏற்காது தள்ளுபடி செய்துவிட்டார்.
- அன்றைய நாளின் பின்னிரவிலேயே இறுதி முயற்சியாக, உச்ச நீதிமன்ற நெறிமுறைகளின்படி, தனது தூக்கு தண்டனையை நிறைவேற்ற, தனக்கு 14 நாள் கால அவகாசம் வழங்கக் கோரி உச்ச நீதிமன்றத்தில் மனு தாக்கல் செய்துள்ளார். உச்ச நீதிமன்றம், அவரது இறுதி முறையீட்டைத் தள்ளுபடி செய்தது. 30 சூலை 2015 அன்று காலை நாக்பூர் சிறையில் அவரது தூக்குத் தண்டனை நிறைவேற்றப்பட்டது.
- யாகூப் மேமன் வழக்கில் தவறான தீர்ப்பு வழங்கப்பட்டதை அடுத்து அந்த வழக்கின் உச்ச நீதிமன்ற மூத்த அலுவலரான அனுப் சுரேந்திரநாத் தனது பதவியை விட்டு விலகினார்.
# யாக்கூபு மேமன்

## இதனையும் காண்க

டைகர் மேமன்
# பார்னம் விளைவு

**பார்னம் விளைவு** (*Barnum effect*) என்பது பலருக்கும் பொதுவாக ஒத்துப்போகக்கூடிய, பொத்தாம்பொதுவான சில ஆளுமை தொடர்பான விவரணைகளைத் தனிநபர்களிடம் கொடுத்துச் சோதிக்கும்போது அவை தம்மையே மிகத்துல்லியமாகக் குறிப்பனவாக அவர்கள் கருதுவது பற்றிய அவதானிப்பைக் குறிக்கிறது. இது **ஃபோரெர் விளைவு** (*Forer effect*) என்றும் அழைக்கப்படுகிறது. சோதிடம், குறிசொல்லுதல், கையெழுத்து ஆளுமையியல், முன்னுணர்ந்து சொல்லுதல், சில குறிப்பிட்ட ஆளுமைத் தேர்வுகள் போன்றவை பரவலாக ஏன் ஏற்றுக்கொள்ளப்படுகின்றன என்பதற்கான காரணத்தை ஓரளவு இவ்விளைவு விளக்குகிறது எனலாம்.  
மேற்கூறியவாறு பொத்தாம்பொதுவான- ஆனால் பலரும் தம்மையே குறிப்பதாகக் கருதிக்கொள்ளக்கூடிய- விவரிப்புகளுக்கான எடுத்துக்காட்டுகள் வருமாறு:
# பின்னையர்

பின்லாந்தின் மிகப்பெரிய விமானச் சேவை **ஃபின்னையர்** (*Finnair*) விமானச் சேவையாகும். இது வாண்ட்டா நகரைத் தலைமையகமாகக் கொண்டு செயல்படுகிறது. இதன் முக்கிய மையம் ஹெல்சிங்கி – வாண்டா விமான நிலையம் ஆகும். 1923 ஆம் ஆண்டில் கான்சுல் ப்ருனோ லுகான்டெர் என்பவர், ஃபின்னையர் விமானச் சேவை நிறுவனத்தினை ஏரோ லிமிடெட் என்ற பெயருடன் தொடங்கினார். நிறுவனம் என்று பொருள்படக்கூடிய ஃபின்லாந்தின் மொழி, முதன்முதலாக வைக்கப்பட்ட அந்த முதல் பெயரில் இடம்பெற்றிருந்தது.  
ஃபின்னையர் மற்றும் அதன் துணை நிறுவனங்கள் ஃபின்லாந்தின் உள்நாட்டு மற்றும் வெளிநாட்டு என இரு வான்வழிப் போக்குவரத்தினையும் தனது கட்டுக்குள் வைத்துள்ளன. இந்த விமானச் சேவையின் முக்கிய பங்குதாரர் ஃபின்லாந்து அரசாங்கம் ஆகும். ஃபின்லாந்து அரசு ஃபின்னையர் விமானச் சேவையினில் 55.8 சதவீதம் பங்குகளைப் பெற்றுள்ளது. 2013 ஆம் ஆண்டில், ஃபின்னையர் விமானச் சேவையின் மூலம் சுமார் 9.2 மில்லியன் பயணிகள் 60 ஐரோப்பிய பகுதிகள் மற்றும் 13 ஆசியப் பகுதிகளுக்குச் சென்றுள்ளனர். மார்ச் 2014 இன் படி ஃபின்னையர் விமானச் சேவையில் சுமார் 5,473 மக்கள் வேலை செய்கின்றனர்.  
இடையூறில்லாமல் இயங்கும் பழம்பெரும் விமானச் சேவைகளில் ஃபின்னையர் விமானச் சேவை ஐந்தாவது இடத்தில் உள்ளது. 1963 ஆம் ஆண்டு வரை இதன் சேவையில் எவ்வித விபத்துக்களும் ஏற்படவில்லை. 2014 ஆம் ஆண்டில் ஃபின்னையர் விமானச் சேவை பாதுகாப்பான விமானச் சேவைக்கான நிறுவனங்களின் பட்டியலில் மூன்றாம் இடத்தில் இருந்தது.
# பின்னையர்

## உயர்தர வழித்தடங்கள்

ஃபின்னையர் விமானச் சேவையின் உயர்தர வழித்தடங்களாக நியூயார்க் – லண்டன், லண்டன் – நியூயார்க், ஹெல்சிங்கி – ஸ்டாக்ஹோல்ம் மற்றும் ஹெல்சிங்கி – லண்டன் ஆகிய வழித்தடங்களைக் கொண்டுள்ளது. இந்த வழித்தடங்களுக்கு முறையே வாரத்திற்கு 69, 95, 51 மற்றும் 46 விமானங்களைச் செயல்படுத்துகிறது. இவை தவிர குறிப்பிட்ட காரணங்களுக்காகச் செயல்படுத்தப்படும் விமானங்களை ஹெல்சிங்கி – ஏதென்ஸ் மற்றும் லண்டன் – சேன் டியேகோ ஆகிய வழித்தடங்களிலும் செயல்படுத்துகிறது.
# பின்னையர்

## இலக்குகள்

ஹெல்சிங்கி – வான்டா பகுதியினை முதன்மையாகக் கொண்டு ஆசியா, வட அமெரிக்கா மற்றும் ஐரோப்பாவின் அதிகப்படியான உள்ளூர் பிணைய அமைப்பிற்கான விமானச் சேவைகளை செயல்படுத்துகிறது.
# பின்னையர்

## கோட்ஷேர் ஒப்பந்தங்கள்

ஜூலை 2015 இன் படி, ஃபின்னையர் பின்வரும் ஒன்வேர்ல்டு உறுப்பினர்களுடன் கோட்ஷேர் ஒப்பந்தங்களைக் கொண்டுள்ளது.  
ஏர் பெர்லின்
அமெரிக்கன் ஏர்லைன்ஸ்
பிரித்தானிய ஏர்வேஸ்
கத்தே பசுபிக்
இபேரியா ஏர்லைன்ஸ்
மலேசியா ஏர்லைன்ஸ்
குவாண்டாஸ்
ஸ்ரீலங்கன் ஏர்லைன்ஸ்
யுஎஸ் ஏர்வேஸ் [8]  
ஃபின்னையர் விமானச் சேவை, ஒன்வேர்ல்டு நிறுவனத்துடன் மட்டுமல்லாது, பிற நிறுவனங்களுடனும் கோட்ஷேர் ஒப்பந்தங்களைப் பகிர்ந்துள்ளது.  
ஏரோஃப்ளோட்
ஃபிளைபீ
ஏர் சீனா
நோர்டிக் உள்ளூர் ஏர்லைன்ஸ்
பாங்காக் ஏர்வேஸ்
ஐஸ்லாண்டையர்
பெலவியா
ரோஸ்ஸியா
செக் ஏர்லைன்ஸ்
டி ஏ பி போர்ச்சுக்கல்
# பின்னையர்

## தற்போதைய விமானக் குழு

மார்ச் 2015 இன் படி, ஃபின்னையர் விமானக்குழுவின் விமானங்கள் பின்வருமாறு.  
| J | W | Y | மொத்தம் |  |  |  |  |
| --- | --- | --- | --- | --- | --- | --- | --- |
| ஏர்பஸ்
A319-100 | 9 | — | — | 0 | 0 | 138 | 138 |
| ஏர்பஸ்
A320-200 | 10 | — | — | 0 | 0 | 168 | 168 |
| ஏர்பஸ்
A321-200 | 6 | — | — | 0 | 0 | 196 | 196 |
| 5 | 0 | 0 | 209 | 209 |  |  |  |
| ஏர்பஸ்
A330-300 | 5 | — | — | 45 | 40 | 178 | 263 |
| 3 | 32 | 40 | 213 | 285 |  |  |  |
| ஏர்பஸ்
A340-300 | 1 | — | — | 42 | 36 | 185 | 263 |
| 4 | 45 | 40 | 170 | 255 |  |  |  |
| 2 | 42 | 39 | 192 | 273 |  |  |  |
| ஏர்பஸ்
A350-900 | — | 19 | — | 46 | 43 | 208 | 297 |
| எம்பெரர்
170 | 2 | — | — | 0 | 0 | 76 | 76 |
| எம்பெரர்
190 | 12 | — | — | 0 | 0 | 100 | 100 |
| மொத்தம் | 59 | 19 | — | } |  |  |  |
# பின்னையர்

## முந்தைய விமானக் குழு

ஃபின்னையர் இதற்கு முன் பின்வரும் விமானங்களைப் பயன்படுத்தியுள்ளது. [14]  
- ஏர்பஸ் A300B4-200FF (1986–2004)
- போயிங்க் 757-200(1997-2014)
- போயிங்க் 737-200C(1989–1995)
- கான்வாயர் CV-440 மெட்ரோபொலிட்டன் (1953–1980)
- டி ஹாவில்லான்ட் டிராகன் ராபிட்(1937–1947)
- டக்ளஸ் DC-2(1941–1948)
- டக்ளஸ் DC-3(1947–1969)
- டக்ளஸ் DC-8-62CF (1969–1981)
- டக்ளஸ் DC-8-62(1975–1985)
- டக்ளஸ் DC-9-14/-15F/-15MC/-15RC/-41/-51(1971–2003)
- எம்பெரர் E-170(2005–2012)
- ஃபோக்கர் F27(1980–1987)
- ஜங்கர்ஸ் F.13(1924–1935)
- ஜங்கர்ஸ் G.24(1926–1935)
- ஜங்கர்ஸ் Ju 52/3m(1932–1949)
- மெக்டொனல் டக்ளஸ் DC-10-30/-30ER(1975–1996)
- மெக்டொனல் டக்ளஸ் MD-11(பயணிகள் ரகம்) (1990–2009, வாடிக்கையாளர்கள்); (சரக்குகள் ரகம் செயல்பாடு 2010–2011)
- மெக்டொனல் டக்ளஸ் MD-82/-83/-87(1983–2006)
# கருப்புத் தாமரைக்கோழி

, மேற்கு வங்கத்தின், கல்கத்தாவில் ஒரு பறவை .]]
**கருப்புத் தாமரைக்கோழி** (*Metopidius indicus*, *Bronze-winged jacana*, தாமிர இறக்கை இலைக்கோழி) என்பது இலைக்கோழி இனத்தைச் சேர்ந்த ஒரு பறவையாகும். இப்பறவை இந்தியா, தென்கிழக்காசியா, தெற்கு சீனா, தெற்கு சுமத்ரா, மேற்கு ஜாவா ஆகிய இடங்களில் காணப்படுகிறது. இது இலங்கையில் இதுவரை பதிவு செய்யப்படவில்லை.
# கருப்புத் தாமரைக்கோழி

## தோற்றம்

பொதுவாகப் பார்த்தால் இது நீலத் தாழைக்கோழி போல காணப்படுகிறது. கௌதாரியின் அளவு உள்ளது. இதன் தலை, கழுத்து, மார்பு ஆகியன மினுமினுக்கும் கறுப்பு நிறமுடையதாகவும், இறகுகளும், முதுகும் தாமிர நிறத்தில் இருக்கும்.
# கருப்புத் தாமரைக்கோழி

## கள இயல்புகள்

இலைக்கோழிகளுக்கு உரிய தாமரையிலையின் மீது நடக்கும் இயல்பு இதற்கும் உண்டு.
# கருப்புத் தாமரைக்கோழி

## பரவலும் வாழிடமும்

தாமிர இறக்கை இலைக்கோழியினம் இந்தியத் துணைக்கண்டம் (இலங்கை அல்லது மேற்கு பாக்கித்தான் தவிர) மற்றும் தென்கிழக்கு ஆசியாவில் முக்கியமாக குறைந்த உயரத்தில் பரவலாக காணப்படுகிறது. இந்த சிற்றினம் மற்றும் நீளவால் தாழைக்கோழி சிற்றினம் ஆகிய இரண்டும் ஒரே வாழ்விடத்தில் காணப்படலாம். இது வறட்சி மற்றும் மழைய போன்ற பருவகால பரவலைத் தவிர, பிற நேரங்களில் ஒரே இடத்தில் வாழக்கூடியன. இவை ஈரநிலம் மற்றும் அறிமுகப்படுத்தப்பட்ட களைகளால் மூடப்பட்ட ஈரநிலங்களைப் பயன்படுத்த வல்லன. இனப்பெருக்கம் செய்யும் போது ஐபோமியா அக்குவாட்டிகா இலை அட்டைகளைப் பயன்படுத்துகின்றன.
# டேனிஷ் - தமிழ் அகராதி

**டேனிஷ் - தமிழ் அகராதி** என்பது அ. பாலமனோகரனால் தொகுக்கப்பட்டு 1993 ஆம் ஆண்டு வெளிவந்த ஒரு அகராதி ஆகும். ஈழப்போர் காரணமாக டென்மார்க்கிற்கு புலம்பெயர்ந்த ஈழத்தமிழர்களுக்குப் பயன்படும் வண்ணம், அவ்வாறு புலம்பெயர்ந்த அ. பாலமனோகரனால் இந்த அகராதி தொகுக்கப்பட்டது. இது டேனிஷ் மண்ணின் 11வது பிறமொழி அகராதியாக டேனிஷ் அரசினால் மதிக்கப்பெற்று அவர்களாலேயே நூலாகப் பதிப்பிக்கவும் பெற்றுள்ளது.
# த. தர்மகுலசிங்கம்

**த. தர்மகுலசிங்கம்** ஈழத்தைச் சேர்ந்த, டென்மார்க்கில் வாழும் ஒரு எழுத்தாளர், மொழிபெயர்ப்பாளர் ஆவார். டேனிசு மொழியில் இருந்து நேரடியாக இவர் செய்துவரும் மொழியாக்கங்களுக்காகாக இவர் பெரிதும் அறியப்படுகிறார்.  
"இவர் டேனிஷ் மொழியிலிருந்து அனசனின் சிறுகதைகளைத் தொகுத்து தாய், பாட்டி என்று இரண்டு தொகுதிகளை வெளியிட்டுள்ளார். தாய் 1996இல் அனசனின் 17 கதைகளைக் கொண்டதாக வெளிவந்திருந்தது. ஐந்தாண்டுகளின் பின்னர் 2001இல் பாட்டி என்ற தலைப்பில் மேலும் 14 கதைகளுடன் அடுத்த கதைத்தொகுதியை இவர் வெளியிட்டிருந்தார். கடந்த ஓகஸ்ட் 2007இல் தர்மகுலசிங்கத்தின் மேலும் இரண்டு மொழிபெயர்ப்பு நூல்கள் வெளிவந்துள்ளன."
# த. தர்மகுலசிங்கம்

## படைப்புகள்

- எனது வாழ்க்கை ஒரு அழகான கதை - மொழிபெயர்ப்பு
- தாய் - மொழிபெயர்ப்புச் சிறுகதைத் தொகுதி
- பாட்டி - மொழிபெயர்ப்புச் சிறுகதைத் தொகுதி
# சுவீடிசு - தமிழ் அகராதி

**சுவீடிசு - தமிழ் அகராதி** (Swedish - Tamil dictionary) என்பது எஸ். கிருபாகரன் என்பவரால் சுவீடன் நாட்டிலுள்ள தும்பா என்னும் இடத்தில் தொகுக்கப்பட்டு 2006 ஆம் ஆண்டு வெளிவந்த ஓர் அகராதி ஆகும். இந்த அகராதி, 235 பக்கங்களைக் கொண்டது.  
முன்பு, உல்லா சந்த்கிரென் என்பவரால் தொகுக்கப்பட்டு 1992 ஆம் ஆண்டு வெளிவந்த தமிழ்-சுவீடிசு-தமிழ் அகராதி 59 பக்கங்களைக் கொண்டுள்ளது; இது உப்சாலா பல்கலைக்கழகத்தால் வெளியிடப்பட்டதாகும்..
# நைதோர்ப் வேறுபாடு

சதுரங்கம் விளையாட்டில் **நைதோர்ஃப் வேறுபாடு** (*Najdorf Variation*, ) என்பது சிசிலியன் தற்காப்பு ஆட்டத்தின் வேறுபட்ட ஒருவகை திறப்பு ஆட்டமாகும். அனைத்துவகை திறப்புகளிலும் மிகவும் மதிக்கப்படுகின்ற மற்றும் ஆழ்ந்து ஆராயப்பட்ட சதுரங்கத் திறப்பாட்டம் இதுவாகும். நவீன சதுரங்கத் திறப்புகள் நைதோர்ஃப் திறப்பை, சதுரங்கத் திறப்புகளின் ”கேடில்லாக்” அல்லது ”ரோல்சு இராய்சு” என்று அழைக்கின்றன. போலந்து – அர்கெந்தீனா கிராண்ட் மாஸ்டர் மிகுவெல் நைதோர்ஃப் இத்திறப்பாட்டத்தைக் கண்டறிந்ததைத் தொடர்ந்து அவர் பெயராலேயே அழைக்கப்படுகிறது. பல சர்வதேச சதுரங்க வீரர்கள், குறிப்பாக பாபி பிசர் மற்றும் காரி காஸ்பரொவ் ஆகியோர் இத்திறப்பாட்டத்திலேயே வாழ்ந்தார்கள் எனக்கூறலாம். குறிப்பாக காஸ்பரொவ் பெரும்பாலும் நைதோர்வ் சிகிவென்சியன் திறப்புக்கு இடம்மாறிக் கொள்வார்.  
நைதோர்ஃப் வேறுபாடு இவ்வாறு தொடங்குகிறது.
:**1. e4 c5**
:**2. Nf3 d6**
:**3. d4 cxd4**
:**4. Nxd4 Nf6**
:**5. Nc3 a6**  
கருப்பு தன்னுடைய ஐந்தாவது நகர்வான a6 என்ற நகர்வை ஆடியவுடன் நைதோர்ப் வேறுபாட்டு நகர்வுக்குள் நுழைகிறது. வெள்ளை ஆட்டக்காரர் Nb5 அல்லது Bb5 என்று நகர்த்துவதைத் தடுக்கிறது. அதே நேரத்தில் b7-b5 சதுரத்திற்கு நகர்த்தவும் தன்னை தயார்படுத்திக் கொள்கிறது.  
ஒருவேளை கருப்பு தன்னுடைய 5 ஆவது நகர்வை 5…..e5 என்று நகர்த்தியிருந்தால், உடனடியாக வெள்ளை 6.Bb5+! என்று நகர்த்தியிருப்பார். பதிலாக கருப்பு 6……Bd7 அல்லது 6……Nbd7 என்று ஆடவேண்டியிருக்கும்.  
கருப்பு 6……Bd7 எனில்,  
6.Bb5+! Bd7 7.Bxd7+ Nbxd7 8.Nf5 என்று ஆட்டம் தொடர்ந்து f5 சதுரத்தில் இருந்து குதிரை விலக்கிக் கொள்வது மிகவும் சிரமமான செயலாகிவிடும்
கருப்பு 6...Nbd7 என்று நகர்த்தினாலும் வெள்ளை உடனடியாக 6...Nbd7 7.Nf5 என்று விளையாடி கிட்டத்தட்ட அதே சிக்கல் விளைகிறது.  
கருப்பின் திட்டம், வழக்கமாக இராணியின் பக்கமாக ஒரு சிறிய தாக்குதலை நிகழ்த்தி வெள்ளையின் e4 சிப்பாய்க்கு நெருக்குதலை உண்டாக்குவதுதான். இத்திட்டம் பெரும்பாலும் ...b5, ...Bb7 என்று விளையாடி பின்னர் குதிரையை b6 வழியாக c5, அல்லது c4 சதுரத்திற்கு கொண்டு வருவதன் மூலம் நிகழும்.